Verskeie kritiek ná trompop botsing | Maroela Media
Verskeie kritiek ná trompop botsing
'n Minibustaxi en motor het kop aan kop gebots (Foto: Verskaf)
Verskeie mense is ernstig beseer toe 'n minibustaxi en 'n motor Maandag in 'n trompop botsing in die noorde van Durban betrokke was.
Volgens Shawn Herbst, woordvoerder van Netcare 911, het die ongeluk omstreeks 15:33 op die M27 tussen uMdloti en Waterloo plaasgevind.
"Verskeie mense het van matige tot ernstige beserings opgedoen. Twee was in 'n kritieke toestand," bevestig Herbst.
Hidrouliese toerusting moes gebruik word om van die insittendes uit die voertuie te bevry (Foto: Verskaf)
"Paramedici het die twee kritiek beseerde pasiënte op die toneel behandel voordat hulle per helikopter na 'n gespesialiseerde eenheid gehaas is. Die oorblywende pasiënte is op die toneel behandel en daarna per ambulans na plaaslike hospitale geneem."
Ethekwini se brand-en-reddingsdienste moes hidrouliese gereedskap gebruik om van die insittendes wat in die voertuie vasgesit het te bevry.
Netcare 911 se paramedici is omstreeks 15:33 na die toneel ontbied (Foto: Verskaf)
Verskeie mense is in die ongeluk beseer (Foto: Verskaf)
Netcare 911 ongelukke
Man, hond van krans gered
Bestuurder spring van brug ná botsing
Afgespring of af gegooi?, die PE mense neem sommer reg in eie hande.
Alweer n soliede streep en dit in n draai……
Spoed spoed en ai die lyne hulle moet ophou om lisensie aan blinde persone uit te ryk want daar is n groep wat skool gegaan het nou kan hulle nie lees nie
Minibus……minibus……minibus……hulle het SA se paaie oorgeneem en saai oral verwoesting.
Hier in Fourways jaag die minibussies almal in die teenoorgestelde verkeer se baan in; wanneer jy terloops op 'n dag die verkeerspolisie sien check hulle kamtig mense se lisensies straat af terwyl lewensgevaarlike vergrype 'n paar honderd meter verder gebeur. Niemand het die ruggraat om die taxibedryf aan te vat oor hulle wetteloosheid nie; hulle gaan nog tot baie mense se dood lei.